श्री यादव ने कहा कि समाजवादी पार्टी के लोग देश को आगे ले जाने की बात करते हैं, भाजपा के लोग पीछे ले जाने की बातें करते है। हम लोगों को समझाकर वोट लेना चाहते हैं, भाजपा गुमराह करके वोट लेती है। समाजवादी काम करते हैं, भाजपा के लोग झूठे वादे करते हैं। उन्होंने कहा कि भाजपा सरकार में नौजवानों को अब नौकरी नहीं मिलने वाली हैं। जब परीक्षा की तारीख आती है तो पेपर लीक हो जाते हैं। इस सरकार की नीयत युवाओं को नौकरी, रोजगार देने की नहीं है। समाजवादी सरकार में जो नौकरियां मिली थी उनसे भी पिछड़े नौजवानों को निकाल दिया गया है।